Αλμωπία

Η Αλμωπία ήταν αρχαία χώρα της Μακεδονίας, της οποίας αποτέλεσε επαρχία (μια από τις 17 επαρχίες του Μακεδονικού Βασιλείου) και περιελάμβανε την ορεινή περιφέρεια των Μογλενών όπως την αποκαλούσαν αργότερα οι Βυζαντινοί, βόρεια της Ημαθίας και βορειοδυτικά της Βοττιαίας. Γενικά αποτελούσε την προς Βορρά της Έδεσσας περιοχή.

Κύριες πόλεις της Αλμωπίας ήταν η Άψαλος, η Εύρωπος και ή Όρμα. Το όνομά της οφείλεται στους άρχαίους κατοίκους της Άλμωπες (Αλμωπείς). Kατα την ελληνική μυθολογία οι Άλμωπες ήταν φυλή γιγάντων. Πήραν τ'όνομά τους από τον αρχηγό τους (Άλμωπα), γιο του Ποσειδώνα και της Έλλης.

Σήμερα η περιοχή της αρχαίας Αλμωπίας αποτελεί ομώνυμη επαρχία του Νομού Πέλλας.

Eτυμολογία
Η ετυμολογία της λέξης Αλμωπία δεν είναι βέβαιη. Η επικρατέστερη άποψη θεωρεί ότι τα συνθετικά της είναι: «Άλμα» και «ωψ» (-ωπός) που ερμηνεύονται ως ανάπτυξη κατά το πρόσωπο, την όψη.

Κατηγορία:Αρχαία ιστορία Κατηγορία:Ιστορική γεωγραφία Κατηγορία:Αρχαίες χώρες της Μακεδονίας

Мъглен (област) Almopia Moglena Meglena Meglen